Ĉu vi vidas ĉiujn lingvojn supre de la paĝo ? Ni tradukas rakontojn el Global Voices por ke civitanaj komunikiloj tra la mondo estu alireblaj por ĉiuj.
#000000
Arto kaj kulturoBona novaĵoCenzuroCivitanaj komunikilojDisvolvadoEdukadoEkonomio kaj komercoElektadoEn- kaj elmigradoEtno kaj rasoFilmoFotografioFreŝa NovaĵoHistorioHomaj rajtojHomama agadoHumuroIdeojIndiĝenojInternaciaj rilatojInterreta aktivismoJunulojJuroKatastrofoKomunikiloj kaj ĵurnalismoLaboroLingvoLiteraturoMedioMilito kaj konfliktoMuzikoNutraĵoParolliberecoPolitikoProtestoRajtoj je seksa diverseco (GLAT)RegadoReligioRifuĝintojSanoSciencoSportoTeknikaroUnesko (UNESCO)Unuiĝitaj Nacioj (UN)Virinoj kaj socia seksoVojaĝo
#000004
Japanio: Plano pri usona militbazo fuŝita pro reelektiĝo de loka urbestro
#000005
Pli ol 1 000 homoj venis al la gubernia oficejo de Okinavo por montri sian opozicion al la decido de la guberniestro. Fotita la 27-an de decembro 2013 de Ojo de Cineasta (CC BY NC ND 2.0)
#000006
La voĉdona rezulto de malgranda urbo en Okinavo, la plej suda gubernio en Japanio, instigas nacian debaton pri planoj transloki usonan militbazon en Okinavo.
#000007
Susumu Inamine, la urbestro de Nago, kontraŭas planon transloki la usonan aerbazon el Futenma, dense loĝata parto de centra Okinavo, al la distrikto Henoko, marborda areo de Nago. Li estis reelektita la 20-an de januaro 2014, kun 19 839 voĉoj [angle]. Susumu venkis por-bazan kandidaton Bunshin Suematsu, kiu estis subtenata de la centra registaro kaj asertas, ke la konstruo de nova instalaĵo tamen donos profiton al loka ekonomio per registara monhelpo.
#000008
Susumu Inamine parolis antaŭ siaj subtenantoj la 8-an de januaro 2014, dum sia reelektokampanjo. Ekrankopio de Independent Web Journal [japane].
#000009
Peza ĉeesto de Usono en Okinavo
#000010
Kiam temas pri la ĉeesto de usona militforto, la gubernio Okinavo estas en la centro de la debato. Laŭ la japana Ministerio pri Defendo, la gubernio Okinavo entenas 74 procentojn [japane] de la usonaj trupoj en Japanio, dum la gubernio okupas nur 0,6 procentojn de la terareo de la lando.
#000011
La kerna demando okaze de la urbestra elekto estis plano, kiu estiĝis antaŭ 17 jaroj: la propono de la usona kaj japana registaroj pri konstruado de militbazo en Henoko kiel anstataŭaĵo por la nuna aerbazo de Marsoldataro ĉe Futenma. Nur pasintmonate la 27-an de decembro 2013, la guberniestro de Okinavo Hirokazu Nakaima fine aprobis la translokan planon, metante finon al la daŭranta senelireja situacio pri la redono de la bazo de Futenma al Japanio.
#000012
Nearly 70 years ago the United States took over the Japanese island of Okinawa after one of the bloodiest battles of World War II. More than 200,000 people died, mostly Japanese civilians. Today the United States operates 34 bases on the island and is planning to build a new state-of-the-art Marine base, despite mass protests. A multi-decade movement of Okinawa residents has pushed for ousting U.S. forces off the island, citing environmental concerns and sexual assaults by U.S. soldiers on local residents.
#000014
Antaŭ preskaŭ 70 jaroj Usono transprenis la japanan insulon Okinavon post unu el la plej sangaj bataloj de la Dua Mondmilito. Pli ol 200 000 homoj pereis, plejparte japanaj civiluloj. Hodiaŭ Usono administras 34 militbazojn sur la insulo kaj planas konstrui novan modernigitan marbazon, spite al amasa protesto. Plurjardeka movado de okinavaj loĝantoj postulis elpelon de usonaj trupoj el la insulo, pro zorgoj pri medio kaj seksatencoj fare de usonaj soldatoj al lokaj loĝantoj.
#000015
La popolo de Okinavo ĝenerale ne havas klaran malsimpation al la ĉeesto de usonaj trupoj. Loka ekonomio forte dependas de ilia ĉeesto, do ĝenerale ili havas amikan interrilaton. Tamen, bruoj de aviadiloj, fajroj kaŭzitaj de pafekzercoj en la arbaro, okazaj faloj de helikopteroj, kaj kazoj de seksperfortoj estas problemoj, kiuj forte maltrankviligas loĝantojn.
#000016
Areoj ruĝe koloritaj prezentas militbazon en Okinavo [japane]. La plano temas pri translokado de la Aerbazo de Futenma [indikita en verdo] al la marborda zono Henoko [indikita en flavo] de la urbo Nago [blua]. Bildo farita de Keiko Tanaka uzante la bildon de Misakubo en Vikipedio. GNU
#000017
Ĉi tiu transloka plano – ŝutpleniga projekto por konstrui novan instalaĵon en la marbordo Henoko de Nago, kiu konstruos kurejon por la ekzistanta bazo Camp Schwab – jam delonge renkontis furiozan opozicion de lokaj loĝantoj kaj mediprotektaj grupoj. Mediprotektistoj, kiuj kontraŭas la planon, timas ke la koralriĉa maro de Henoko povos esti damaĝita de la ŝutplenigo kaj la tiea endanĝerigita individuaro de dugongo, la granda mara mamulo laŭaspekte simila al manato, povos suferi. La Asocio por Protekti la Plej Nordan Dugongon skribis [angle] en petskriba kampanjo ĉe , ke la media antaŭtaksado nun malkaŝas maloportunan veron:
#000018
The Governor has already expressed grave concerns regarding the environmental assessment and impact on the welfare of local residents. In response, the Defense Bureau has simply maintained its assertion that the dugongs would not be affected.
#000019
But on September 22, Kyodo News broke the story that the Defense Bureau had actively hidden important facts about dugong activity in Henoko waters uncovered during its environmental assessment. Dugong feeding traces had been found in the waters off Henoko through April to June last year and a dugong was sighted in Oura Bay, adjacent to the Henoko beach. It’s clear that for the Defense Bureau, those findings constituted ‘inconvenient truths’ better hidden from the public.
#000020
La guberniestro jam esprimis seriozajn zorgojn rilate al la media antaŭtaksado kaj influo al la bonfarto de lokaj loĝantoj. Responde, la Defend-Buroo simple ripetis sian aserton, ke la dugongoj ne suferos.
#000021
Sed la 22-an de septembro, Kyodo News subite raportis la novaĵon, ke la Defend-Buroo intence kaŝis gravajn faktojn pri dugonga aktiveco en la akvaro de Henoko malkovritajn dum ĝia media antaŭtaksado. Manĝospuroj de dugongo estis trovitaj en la akvaro de Henoko tra aprilo ĝis junio lastjare kaj dugongo estis vidata en la golfeto Oura, najbara al la marbordo Henoko. Estas klare, ke por la Defend-Buroo tiuj trovoj formis ‘maloportunajn verojn’ kaŝendajn antaŭ la publiko.
#000022
Aliaj kontraŭmilitbazaj okinavanoj ne volas havi plian militinstalaĵon. Do, kiam la guberniestro finfine decidis akcepti la proponon de la centra registaro, protestantoj sentis sin perfiditaj, ĉar la translokiĝo de la bazo ekster Okinavon, pri kiu iam ili revis, estis origine proponita de la guberniestro.
#000023
La venko de Susumu, la kontraŭmilitbaza urbestro de Nago, signifis neatenditan interrompon por la plano de la ĉefministro Abe kaj la guberniestro Nakaima transloki la bazon de Futennma. Laŭ la ĵurnalo Japan Times, Susumu diris: “la plano devas reiri al la deirpunkto” kaj ke li malakceptos ĉiujn procedojn rilatajn al la ŝutpleniga projekto.
#000024
Laŭ opinienketo farita en decembro 2013 de Asahi Shimbun kunlabore kun lokaj ĵurnaloj kaj radiostacio de Okinavo, 64 procentoj de homoj en Okinavo kontraŭstaris [japane] la aprobon de la guberniestro pri la translokado de la bazo de Futenma al Henoko. Sed reta enketado plenumita de Yahoo! Japan trovis, ke eĉ pli ol 80 procentoj konsideras [japane] la aprobon de la guberniestro kiel taŭgan paŝon. Ne estas klare, ĉu unu el tiuj enketoj estas pli ekzakta ol la alia, kiam temas pri la opinioj de la loĝantaro de Okinavo, sed la sentoj inter okinavanoj ŝajnas malsamaj [japane] ol tiuj de aliloke loĝantaj japanoj.
#000025
Blogisto kaj turisma gvidisto, kiu loĝas en Futenma dum pli ol 30 jaroj, esprimis [japane] miksitajn sentojn pri la elekto de voĉdonintoj:
#000026
Civitanaj komunikilojElektadoInternaciaj rilatojMilito kaj konfliktoPolitikoRegado
#000029
Plej novaj artikoloj pri Orienta Azio
#000030
La kaŭzoj de estiĝo de la mito pri la kantona kiel pli aŭtentika ĉina lingvo
#000031
Dokumenta filmo el Tajvano prezentas forgesitan historion de vjetnama rifuĝejo en la 1970-aj jaroj
#000032
Ĉu Tajvano estas neagnoskita lando?
#000033
Montaraj judoj: rigardo al la vivo de unu el la minoritatoj en Azerbajĝano
#000036
Ĉiuj komentoj estas kontrolitaj de administranto. Ne sendu vian komenton pli ol unufoje ĉar tiu povus esti markita kiel spamo.
Bonvolu konduti respekteme al aliaj. Komentoj kiuj enhavas malamajn esprimojn, obscenaĵojn kaj personajn atakojn ne estos aprobitaj.
#000039
Global Voices estas subtenata de la klopodoj de niaj volontulaj kontribuantoj, fondumoj, donacantoj kaj misio-servoj. Por pliaj informoj bonvolu legi nian Monkolektan Etikan Politikon.
#000041
Speciala danko al niaj multaj subtenantoj
#000042